Prime Willow-JeanHon WILLOW-JEAN PRIME (Labour): Tēnā koe e te Māngai o te Whare. Tēnā koe mō te hōmai i te rima miniti ki ahau ki te whakawaha ake i aku whakaaro e pā ana ki tēnei Tahua Pūtea me te iti o te moni ka hoatu ki ngā whānau. Ko te kaupapa i tēnei wā o tēnei o ngā pire ae ko tēnei Kāwanatanga tēnei ringa ka hoatu tētahi wāhi pūtea ki ngā whānau. Ēngari tēnei ringaringa ka tango anō. Koirā te mea e kite ana ahau i roto i tēnei Tahua Pūtea. Ae ka hoatu ētahi pūtea tēnei ringaringa ka tango tēnei ringaringa. He aha ngā mea e kite ana ahau? Ko te tango i te pūtea mō te rongoā. Ka whakakorea tēnā. He mea nui tērā mō te oranga o ngā tāngata. He mea nui tēnā i roto i taku rohe o Te Tai Tokerau ēngari nā tēnei Tahua Pūtea nā tēnei kaupapa o ngā tax me kī kua hoatu tēnei taha tango i tēnei ringa. Tētahi anō kaupapa ko te tango i te pūtea hei tautoko i ngā whānau e hoko ana i tētahi whare. Tō rātou whare tuatahi. Kua whakakorengia tērā kua poronga tērā. Nā e hoatu ana wētahi moni tēnei ringa engari tango i tēnei. Te kai i roto i ngā kura he hanawiti he pihikete pea noa iho. Ā ehara i te kai ora rite ki a mātou. Kua tīni tērā ināianei. I roto i taku kaupapa o ngā tamariki hiahia ana rātou ki te hoatu i tēnei pūtea mā ngā take ki ngā whānau engari ka tango mai e hia miriona tāra i ngā tamariki me ngā ratonga mō ngā tamariki i te Oranga Tamariki. Kahore ahau e whakae ana ki tērā. E kite ana ahau i ētahi pikitia ki waho nei i tēnei ahiahi. Me te kōrero kei runga kahore ahau e hiahia ana tēnei Pūtea mai i te Kāwanatanga. Ko tāku e hiahia ana kia tiaki i ngā mokopuna. Hoatu ki ngā hohipera ki ngā kura ki ngā pirihimana rātou katoa. E kite ana ahau i ērā āhuatanga i roto i te Tahua Pūtea. Engari kahore te pūtea e nui rawa mō ērā ratonga katoa. Ko tētahi anō kaupapa ko te tango i te tautoko mō ngāi tātou te Iwi Māori. Ngā ratonga Māori ngā kaupapa Māori. E rapu ana ahau i roto i tēnei o ngā pukapuka kei hea te pūtea hei tautoko i tērā? E mōhio ana ahau kua hoatu ki ngā tāngata whai rawa whai whare maha: te rua ira iwa piriona tāra ki tērā. Engari ko ngā ratonga Māori korekau he pūtea kei roto i tēnei Tahua Pūtea mō tērā. Ko ēnei ngā whakataunga o tēnei Kāwanatanga. Tā rātou e hiahia ana ki te tautoko engari he aha ngā mea kua poro. He nui ngā mea kei roto i tēnā Tahua Pūtea kua poroa. E hiahia ana ahau ki te whakawaha ake ētahi atu o ngā whiriwhiringa whakataunga o tēnei Kāwanatanga. Ae ka hoatu ētahi wāhi moni mai i tēnei take horekau he whiwhi i te take mai i ngā whānau engari he aha ngā mea ka ngaro wērā whānau? Kua kī ahau ētahi o ngā mea engari kāore e kore ngā rā kei mua i a tātou ka āta ako mātou ka mārama mātou te hōhonutanga o ēnei poronga. Nā te mea aini ka rongo mai i ngā ratonga i roto i ngā hapori ko wai rātou kahore i whiwhi moni ki te mahi wā rātou mahi hei pāinga hei oranga mō ō mātou hapori puta noa i Aotearoa. Nō reira ka hoki anō ahau ki ēnei pukapuka me te āta pānui āta wetewete i ēnei kōrero kia kite i te hōhonutanga o te tango i tēnei ringa ki te hoatu i tēnei ringa. Nō reira kahore ahau e tautoko ana i tēnei nā te mea he hē ngā whakaaro o tēnei Kāwanatanga.[Thank you dear Speaker of the House. Thank you for giving five minutes to me to say what I think about this Budget and the little money that is given to families. The matter at hand for this bill is yes this Government. This hand allocates a sum of money to the families. But this hand removes it. That is what I see within this Budget. Yes this hand allocates some money and this hand takes it. What else do I see? Taking away money for medicine—that has been removed. That is an integral part of the peoples' wellbeing. That is indeed a big deal in my region of the Northland area but this Budget and this tax system I shall say gives to this side and takes from this hand. Another matter is removing funding to support families to buy a home—their first home. That has also been removed. Therefore there is money been given to this hand and taken away from this. The lunches in schools a sandwich a biscuit only maybe. It is not the most nutritious. That has now changed. Within the subject of our kids they want to allocate this money via taxes to the families but then take away however many millions of dollars from the children and the child services such as Oranga Tamariki. I don't agree with that. I see a few pictures here this afternoon. And what has been said I don't want this Budget from this Government. What I want is to care for our grandchildren. Give it to the hospitals to the schools to the policeman all of them. That is what I see for this Budget. But there is not enough funding for all of those services. Other matters include taking money away that support our Māori people Māori services Māori initiatives. I am looking within this book for the part that supports that? I know it has been given to the rich the home investors: $2.9 billion given. But the Māori services nothing there is money here for that. These are the decisions by the Government. What they want to support—but hasn't been agreed to. There is a lot in that Budget that has been removed. I want to speak to other matters made by this Government. Yes there is money given from this tax nothing given for families but what do those families lose out on? I have said some of these however no doubt the future will show us the true consequences of these actions. Because soon we will hear from the services within the communities who didn't receive money to do what they need to do to benefit the wellbeing of all communities in Aotearoa. And so I will return to this book and carefully read through scrutinise what has been written to see the true consequences of taking from one hand to give to the other hand. Therefore I do not support this because this Government is wrong.]